CELEX: 62008TN0514
Language: el
Date: 2008-11-26 00:00:00
Title: Υπόθεση T-514/08: Προσφυγή της 26ης Νοεμβρίου 2008 — Laboratorios Byly κατά ΓΕΕΑ — Γκίνης (BILLY'S Products)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/35
            
         Προσφυγή της 26ης Νοεμβρίου 2008 — Laboratorios Byly κατά ΓΕΕΑ — Γκίνης (BILLY'S Products)
   (Υπόθεση T-514/08)
   (2009/C 19/67)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Laboratorios Byly, SA (Βαρκελώνη, Ισπανία) (εκπρόσωπος: L. Plaza Fernandez-Villa, abogado)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Βασίλειος Γκίνης (Αθήνα, Ελλάδα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση,
            
         
               —
            
            
               να καταδικάσει την προσφεύγουσα στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Βασίλειος Γκίνης.
   
      Σήμα προς καταχώριση:«BILLY'S products» (αίτηση καταχωρίσεως αριθ. 4.215.273) για προϊόντα της κλάσεως 3.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν σήμα ή σημείο: Κοινοτικά λεκτικά σήματα «BYLY» (αίτηση καταχωρίσεως αριθ. 156.216), για προϊόντα της κλάσεως 3, και «byly» (αίτηση καταχωρίσεως αριθ. 2.604.015), για προϊόντα των κλάσεων 3 και 5 και υπηρεσιών της κλάσεως 35.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Εσφαλμένη ερμηνεία του άρθρου 8, παράγραφος 1, στοιχείο β' του κανονισμού (ΕΚ) 40/94, για το κοινοτικό σήμα.